Diari Oficial de la Generalitat Valenciana


Sumari del DOGV 6867, del 21-09-2012 (2012/8574)

Notificació de la sentència dictada en el procediment ordinari número 358/2011.
-------------------------------------------------------------------------------

### Dades del document

Número de DOGV
:   6867

Data del DOGV
:   21-09-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/8574


Organisme emissor
:   Jutjat de Primera Instància Número 3 de València

Tipus de document
:   Edicte

Notificació de la sentència dictada en el procediment ordinari número 358/2011. [2012/8574]  
Assumpte civil 000358/2011  
Rosa María Parra Mora, secretària del Jutjat de Primera Instància número 3 de València, fa saber:  
Que en este Jutjat se seguix procediment ordinari 358/2011, a instàncies d'Haifa Behnam Asso contra Amir Sagir Pola.  
En el juí referenciat, amb data 19 de juliol de 2012, el magistrat jutge Salvador U. Martínez Carrión ha dictat la resolució el contingut dispositiu de la qual és del tenor literal següent:  
«Dispositiva  
Estime esta demanda formulada per Haifa Behnam Asso, representada per la procuradora dels tribunals Cristina Coscollá Toledo, contra Amir Sagir Pola, declarat en rebel·lia, i:  
1. Condemne el demandat esmentat a pagar a l'actora la quantitat de 7.339,19 euros, així com l'interés legal d'eixa quantitat des de la data de la interpel·lació judicial i el mateix interés incrementat en dos punts des de la data d'esta resolució fins al seu pagament complet.  
  
2. Declare l'existència d'un contracte de compravenda de vehicle marca Mercedes, model ML 270, matrícula 6249 MZE, pel preu de 13.000 euros, concertat el 28 de setembre de 2010, entre Haifa Behnam Asso com a venedora i Amir Sagir Pola com a comprador, pel preu de 13.000 euros, la transmissió del qual ha de ser anotada en el Registre de la Direcció Provincial de Trànsit de València, condemne el demandat a atindre's a esta declaració, i a registrar la dita transmissió en la Direcció Provincial de Trànsit, i mane l'anotació de l'expressada transmissió en el Registre de la Direcció Provincial de Trànsit, si el demandat voluntàriament no ho fa; sense fer expressa imposició de les costes causades.  
  
3. Amb expressa imposició de les costes causades a la part demandada.  
Mode d'impugnació: mitjançant un recurs d'apel·lació davant de l'Audiència Provincial (art. 455 LEC). El recurs d'apel·lació s'interposarà davant d'este tribunal dins del termini de 20 dies comptadors des de l'endemà de la notificació de la resolució que s'impugne; i en la interposició del recurs l'apel·lant haurà d'exposar les al·legacions en què basa la impugnació, a més d'esmentar la resolució contra la qual s'apel·la i les decisions que s'impugnen (art. 458.1 i 2, LEC).  
S'indica també que per a recórrer serà necessari la constitució d'un depòsit per import de 50 euros, en l'entitat de crèdit Banesto i en el compte de depòsits i consignacions obert a nom d'este Jutjat, i acreditar la seua constitució, amb l'advertència que no s'admetrà a tràmit cap recurs que no tinga el depòsit constituït (DA quinzena de la LOPJ afegida per la LO 1/2009, de 3 de novembre, BOE de 04.11.2009).  
  
Esta és la meua sentència, que pronuncie, mane i firme».  
I perquè valga de notificació de forma deguda, amb prevenció dels recursos expressats en l'esmentada resolució a la part demandada que es troba es troba en parador desconegut, Amir Sagir Pola, d'acord amb el que disposa l'article 164 de la Llei d'Enjudiciament Civil, s'expedix este edicte, per a la seua publicació en el Diari Oficial de la Comunitat Valenciana.  
  
València, 19 de juliol de 2012.- La secretària judicial: Rosa María Parra Mora.